《次韵宾旸斋中独坐五首》
元代·方回

蚁溃金隄薄俗颓，圣门谁与嗣云来。
良难托讽追风雅，只可微辞纪定哀。
有志向能穿虎石，无疑今始悟蛇杯。
掀天气焰吾尝见，转首空成一聚埃。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。